KOMVII SS IONEN FOR DE EUROPÆISKE FÆLLESSKABER 
KOM(95) 8 endelig udg. 
Bruxelles, den 17.01.1995 
95/0014 (ACC) 
Forslag t i I 
RÅDETS FORORDNING (EF) 
om ændring af Rådets forordning (EF) nr. 3286/94 om fastsættelse af 
fællesskabsprocedurer på området for den fælles handelspolitik med henblik på at sikre 
udøvelsen af Fællesskabets rettigheder i henhold til internationale handelsregler, 
navnlig regler fastlagt i Verdenshandelsorganisationens regi 
(forelagt af Kommissionen) 
Begrundelse 
I december 1994 udstedte Rådet forordning (EF) nr. 3286/94 om gennemførelse af 
Uruguay-runderesultaterne og om Fællesskabets rettigheder i henhold til de internationale 
handelsregler (forordningen om handelshindringer) og ophævede den bestående forordning 
(EØF) nr. 2641/841 om styrkelse af den fælles handelspolitik, særlig med hensyn til 
beskyttelse mod uretmæssig handelspraksis. 
Ændringer i Rådet af Kommisisonens forslag i sidste øjeblik synes at have efterladt en 
vis usikkerhed med hensyn til, hvilke regler der skal gælde for procedurer,der er i gang 
i henhold til forordning (EØF) nr. 2641/84 på tidspunktet for ikrafttrædelsen af den nye 
forordning om handelshindringer (den 1. januar 1995). 
Det er derfor nødvendigt at ændre artikel 15, stk. 2, og 16, stk. 1, i den nye forordning 
for at tydeliggøre, at denne forordning også anvendes på procedurer, der er i gang pr. 1. 
januar 1995, men med hensyn til hvilke undersøgelserne er afsluttet. Kommisisonen 
forelægger i denne sammenhæng: 
et forslag til ændring af artikel 15, stk. 2, og artikel 16, stk. 1, i forordningen om 
handelshindringer. 
EFT nr. L 252 af 29.9.1984, s. 1. 
Rådets forordning /EF) nr. /95 
om ændring af Rådets forordning (EF) nr. 3286/94 om fastsættelse af 
fællesskabsprocedurer på området for den fælles handelspolitik med henblik på at sikre 
udøvelsen af Fællesskabets rettigheder i henhold til internationale handelsregler, 
navnlig regler fastlagt i Verdenshandelsorganisationens regi 
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 
113, 
under henvisning til forslag fra Kommisisonen, og 
ud fra følgende betragtninger: 
Ved forordning (EF) 3286/941 vedtog Rådet fællesskabsprocedurer med henblik på at 
sikre udøvelsen af Fællesskabets rettigheder i henhold til internationale handelsregler; 
ved artikel 15, stk. 2, i forordning (EF) nr. 3286/94 ophæves forordning (EØF) nr. 
2641/842 om styrkelse af den fælles handelspolitik, særlig med hensyn til beskyttelse mod 
uretmæssig handelspraksis; 
artikel 16, stk. 1, i forordning (EF) nr. 3286/94 anvendes på procedurer, der indledes efter 
den 1. januar 1995; 
det er derfor hensigtsmæssigt at ændre artikel 15, stk. 2, og 16, stk. 1, i forordning (EF) 
nr. 3286/94 for at tydeliggøre, at forordning (EF) nr. 3286/94 finder anvendelse på 
procedurer, der er i gang pr. 1. januar 1995, men med hensyn til hvilke undersøgelserne 
er afsluttet -
UDSTEDT FØLGENDE FORORDNING: 
1 EFT nr. L 349 af 31.12.1994. 
2 EFT nr. L 252 af 29.9.1984, s. 1. 
Artikel 1 
1. Artikel 15, stk. 2, i forordning (EF) nr. 3286/94 affattes således: 
"2. Forordning (EØF) nr. 2641/84 ophæves og erstattes. Henvisninger til den 
ophævede forordning betragtes i påkommende tilfælde som henvisninger 
til denne forordning." 
2. Artikel 16, stk. 1, i forordning (EF) nr. 3286/94 affattes således: 
"1. Denne forordning anvendes fra den 1. januar 1995. Den anvendes på 
procedurer, der indledes efter denne dato, såvel som på procedurer, der er 
i gang på dette tidspunkt, og med hensyn til hvilke fællesskabs-
undersøgelsesprocedurerne er afsluttet." 
Artikel 2 
Denne forordning anvendes fra den 1. januar 1995. 
Denne forordning er bindende i alle enkeltheder og gælder umiddelbart i hver 
medlemsstat. 
ISSN 0254-1459 
KOM(95) 8 endelig udg. 
DOKUMENTER 
DA 02 
Katalognummer : CB-CO-95-011-DA-C 
ISBN 92-77-84858-8 
Kontoret for De Europæiske Fællesskabers Officielle Publikationer 
L-2985 Luxembourg 
u